Kichwa: Mawakili wa Kabendera wathibitisha kusudio la mteja wao kuingia makubaliano na mwendesha mashitaka\nKwa kuzingatia jina la hapo juu la makala ya kuwaziwa, fikiria makala.\n
Erick Kabendera

Mwanahabari huyo, anakabiliwa na mashtaka matatu ya matatu ya ubadhirifu wa kiuchumi .

Katika mashtaka hayo Kabendera anatuhumiwa na kujihusisha na genge la uhalifu na uhujumu wa uchumi nchini Tanzania, shtaka la pili ni la kukwepa kulipa kodi ya zaidi ya milioni mia moja sabini za kitanzania. Kosa la tatu ni la utakatishaji fedha zenye thamani ya zaidi ya millioni mia moja na sabini.

Jopo la wanasheria wanaomtetea Kabendera kutoka Mtandao wa Watetezi wa Haki za Binadamu Tanzania (THRDC)  linaloongowa na wakili Jebra Kambole limeileza Mahakama hii leo juu ya kusudio la kufanya majadiliano hayo.

"Kifungu cha 194 A (2) cha Sheria ya Mwenendo wa Makosa ya Jinai (Marejeo ya mwaka 2019) kinaeleza bayana kwamba mtuhumiwa, au wakili wa mtuhumiwa au mwendesha mashitaka mkuu wa serikali anaweza kuanzisha  majadiliano (plea bargaining) na kuijulisha mahakama juu ya kutaka makubaliano ya pamoja," imeeleza taarifa ya THRD.

Makosa yote hayana dhamana na Kabendera anaendelea kusota rumande, na kesi yake inatarajiwa kutajwa tena Oktoba 24. 

Septemba 5 mwaka huu, Bunge la Tanzania lilipitisha muswada wa maboresho ya sheria mbalimali ikiwemo Sheria ya Mwenendo wa Makosa ya Jinai ambapo mapatano baina ya watuhumiwa na mwendesha mashtaka (plea bargain) yalipitishwa na tayari imesainiwa kuwa sheria na rais John Pombe Magufuli.

Katika makubaliano hayo, mshukiwa anaweza kukiri tuhuma ama sehemu ya tuhuma dhidi yake ili kupata afueni fulani ikiwemo kuondolewa baadhi ya mashtaka,ama kupunguziwa muda ama aina ya adhabu.

Mabadiliko hayo ya sheria pia yanabainisha kuwa mtuhumiwa anaweza kutakiwa kulipa fidia ama kurejesha fedha ambazo zinahusishwa na kesi anayoshitakiwa nayo.

Makubaliano hayo yakishafikiwa yatapelekwa mahakamani na kutambuliwa rasmi, na mahakama awali itajiridhisha kuwa hayakuingiwa kwa kushurutishwa.

Pia mshukiwa atatakiwa kula kiapo cha kukubaliana na makubaiano hayo, pia atasomewa haki zake ikiwemo kumuondoshea haki ya kukata rufaa, isipokuwa kuhusu urefu ama uhalali wa hukumu...